**Admiterea în clasa A IX-A** **a românilor de pretutindeni din Republica Moldova, Ucraina, Albania, Macedonia, Serbia, Ungaria şi Diaspora care au absolvit gimnaziul în România**

Admiterea românilor de pretutindeni, absolvenți de gimnaziu din România, în clasa a IX-a se realizează pe locuri fără plata taxelor de şcolarizare, dar cu bursă

Dosarul de concurs trebuie să conţină:

a) cererea de înscriere – formular tip (Anexa nr. 2);

 b) copie după pașaport sau după cartea de identitate a candidatului și a părinților/tutorilor legali;

c) copia certificatului de naștere, tradus în limba română sau într-o limbă de circulație internațională, după caz;

d) declarație pe proprie răspundere, pe baza voinței liber exprimate, de asumare a identității culturale române, potrivit legislației în vigoare, conform Anexei nr. 3;

e) declarația notarială a părinților (tutorelui legal) privind școlarizarea elevului/ei minor/e şi toate responsabilitățile ce decurg din școlarizarea elevului/ei pe teritoriul României – in situația în care nu prezintă acest document la depunerea dosarului, candidatul va trebui să îl prezinte la înmatricularea la studii în România;

 f) copie după adeverinţa cu notele obţinute la evaluarea națională în România;

g) copie după foaia matricolă pentru ciclul gimnazial / situația școlară pentru ciclul gimnazial care să cuprindă media generală / an de studiu;

h) copia recomandării ierarhilor sau acordul conducătorilor locali de culte, pentru candidaţii la admiterea în învățământul preuniversitar teologic (după caz).

Dosarele cu acte de studii se transmit direct sau prin poștă la Inspectoratul Școlar Județean Iași, la adresa: Strada Nicolae Bălcescu 26, Iași 700117,

Dosarele de înscriere incomplete nu se vor lua în considerare. De asemenea, prezentarea de date false atrage după sine anularea concursului pentru candidații respectivi.